Bakainių piliakalnis

**Bakainių piliakalnis su priešpiliu** arba *Pilis* – piliakalnis Kėdainių rajone, Surviliškio seniūnijoje, Krekenavos regioniniame parke, Liaudės kairiajame krante, 1,4 km į vakarus nuo Liaudės ir Nevėžio santakos, šalia Bakainių kaimo. Pasiekiamas plentu  už Liaudės pasukus į kairę vakarų kryptimi, už 650 m vėl pasukus į kairę pietvakarių kryptimi ir pavažiavus 450 m, priekyje.

## Piliakalnis

Piliakalnis pailgas, nutįsęs šiaurės-pietų kryptimi, stačių šlaitų. Viršūnės aikštelė netaisyklingos trapecijos pavidalo, apie 70 m ilgio, 55 m pločio. Šlaitai statūs, 19 m aukščio. Aikštelės vakariniame ir rytiniame gale yra 6–8 m aukščio pylimai, dabar nuskleisti, rytinėje pašlaitėje yra 170 m ilgio, 75 m pločio priešpilis, juosiamas 5 m aukščio pylimo ir 4 m gylio griovio. Ties priešpilio pietvakariniu kampu – kūgio formos 3 m aukščio pylimas.

Į rytus nuo aikštelės yra pirmasis papilys. Jo aikštelė trapecijos formos, pailga pietvakarių – šiaurės rytų kryptimi, 145 (ŠV)-200 (PR)x63 (PV)-90 (ŠR) m dydžio. Joje rasta žiestos keramikos. Šiaurės rytiniame aikštelės gale supiltas 5 m aukščio, 16 m pločio pylimas. Pietiniame papilio šlaite, 5-6 m žemiau aikštelės yra terasa, kuria greičiausiai ėjo kelias į priešpilį. Aikštelės pietvakariniame kampe, ties įvažiavimu į piliakalnio aikštelę supiltas kūgio formos 3 m aukščio, 20 m ilgio, 11 m pločio pylimas greičiausiai gynybinio vartų bokšto vieta.

Į vakarus nuo aikštelės, už pylimo yra antras papilys. Jo aikštelė trikampė, pailga pietryčių – šiaurės vakarų kryptimi, 10 m ilgio, 8 m pločio pietrytiniame krašte, 1,5 m žemesne šiaurės vakarų dalimi. 200 m į PV nuo piliakalnio yra II tūkst. pirmosios pusės senkapis.

## Tyrimai
1841 m. piliakalnį kasinėjo generolas Siversas, 1898 m. – A. Malgrenas, bet radinių neaptiko. XX a. pr. žvalgė Liudvikas Kšivickis, jo manymu, čia stovėjo Eigintų pilis, 1372 m. sudeginta kryžiuočių. 1968 m. žvalgomuosius tyrimus atliko Lietuvos istorijos institutas. Piliakalnio ir priešpilio aikštelės buvo ariamos, yra kultūrinio sluoksnio žymių. 0,2 km į pietvakarius nuo Bakainių piliakalnio yra Bakainių kapinynas..

## Legendos
Pasak padavimo, kalnas supiltas buvusio mūšio vietoje: mūšyje žuvęs vadas, o žmonės nešę kepurėmis žemę ir jo kapo vietoje supylę didelį kalną. Iš trijų pusių piliakalnį supa upė, o iš šiaurės saugo pylimas. Tokią gerai įtvirtintą piliavietę 1372 m. mini kryžiuočiai.

## Nuotraukos

Vaizdas:Bakainiai003.JPG|Vaizdas nuo Bakainių piliakalnio
Vaizdas:Bakainiai002.JPG
Vaizdas:Vaizdas į Liaudės slėnį 2025 m..jpg|Vaizdas į Liaudės slėnį 2025 m.
Vaizdas:Bakainiai004.JPG|Vaizdas į Liaudės slėnį 2007 m.
Vaizdas:Bakainių piliakalnio papėdė į vakarų pusę 2025 m..jpg|Bakainių piliakalnio papėdė į vakarų pusę 2025 m.
Vaizdas:Bakainio piliakalnio papede i vakaru puse.jpg|Bakainių piliakalnio papėdė į vakarų pusę 2014 m.
Vaizdas:Bakainio piliakalnio papede i rytu puse.jpg|Bakainių piliakalnio aikštelė į rytų pusę
Vaizdas:Bakainių piliakalnis iš vakarų pusės 2025 m..jpg|Bakainių piliakalnis iš vakarų pusės 2025 m.
Vaizdas:Bakainiu piliakalnis is vakaru puses.jpg|Bakainių piliakalnis iš vakarų pusės 2014 m.
Vaizdas:Bakainiu piliakalnis is siaures rytu puses.jpg|Bakainių piliakalnis iš šiaurės rytų pusės
Vaizdas:Bakainiu piliakalnis is pietryciu puses.jpg|Bakainių piliakalnis iš pietryčių pusės
Vaizdas:Bakainių piliakalnio aikštelė iš šiaurės pusės 2025 m..jpg|Bakainių piliakalnio aikštelė iš šiaurės pusės 2025 m.
Vaizdas:Bakainio piliakalnio aikstele is siaures puses.jpg|Bakainių piliakalnio aikštelė iš šiaurės pusės 2014 m.
Vaizdas:Panorama i Liaudes sleni nuo Bakainiu piliakalnio siaures vakaru puse.jpg|Panorama į Liaudės slėnį nuo Bakainių piliakalnio šiaurės vakarų pusę
Vaizdas:Bakainių piliakalnio informacinis stendas iš nuo mašinų aikštelės pusės.jpg|Bakainių piliakalnio informacinis stendas nuo mašinų aikštelės pusės
Vaizdas:Bakainių piliakalnio informacinis stendas iš nuo įėjimo pusės.jpg|Bakainių piliakalnio informacinis stendas nuo įėjimo į piliakalnį pusės


## Šaltiniai

* Valstybės archeologijos komisijos medžiaga. KPC A. F.1. Ap.1. B.24. P.137-157.
* L. Krzywicki. Zmudz starozytna. Dawni Zmudzini i ich warownie. Warszawa, 1906. – P.29-30,39,58.
* L. Kšivickis. Žemaičių senovė. Kaunas, 1928. P.29-30,59.
* J. Elisonas. Archeologinių ir šiaip įdomių vietų sąrašas // Švietimo darbas. -1925. – Nr.4-5.
* L. Krzywicki. Wspomnienia (Na Zmudzi). Warszawa, 1957. T.I. P.395-396.
* E. Prascevičius. Apie Hermano Vartbergės Livonijos kronikoje 1372 m. minimą vietovę Sassen // Voruta. Vilnius. 1995 m. Nr. 42, p.&nbsp;8.

## Nuorodos
* Bakainių piliakalnis
* Hillforts.eu atvirųjų duomenų ištekliai